rlitschk/wikidir huggingface dataset:
Albert Behrens (* 7. Oktober 1891 in Hannover; † 6. April 1976 in Wennigsen) weer en düütschen Politiker von de SPD. Behrens is 1891 as Söhn von en Bäcker in Hannover boren. Na de Volksschool in Hannover hett he en Lehr as Metallarbeider maakt. He is in de SPD rin, weer Anfang de Johren 1930 Vörsitter von’n SPD-Bezirk Hannover un von 1932 bet 1933 Gauleiter von’n Hannöverschen Rieksbanner Swart-Rood-Gold. Tosätzlich weer he nichstännig Maat von dat Rieksversekerungsamt. Bi de Wahl in’n Mai 1928 is he in’n Wahlkreis 16 Süüdhannover (Hannover-Hilmssen) as Afornten in’n Prüüßschen Landdag wählt worrn. Ok bi de Wahlen 1932 un 1933 is he wedder wählt worrn.He is bet Juni 1933 Afornten bleven, as de NSDAP de SPD-Afornten ut dat Parlament utslaten hett. In de Tied von’n Natschonalsozialismus keem Behrens 1933 för korte Tied in „Schutzhaft“. Nadem he wedder freekamen weer, hett de Gestapo em överwaakt. In’n August 1944 is he bi de „Aktion Gitter“ wedder in Haft kamen, toeerst in dat Gestapo-Gefängnis Ahlem un denn in dat KZ Neengamm. 1965 is he von Hannover na Wennigsen ümtagen un dor 1976 doodbleven. Beatrix Herlemann: Biographisches Lexikon niedersächsischer Parlamentarier 1919–1945. (= Veröffentlichungen der Historischen Kommission für Niedersachsen und Bremen.
Bi dat Schachspeel warrt dat Schachbrett in twee Delen opdeelt: De linke Hälft (de Lienen a bet d) warrt Damenflögel nöömt. De rechte Hälft (de Lienen e bet h) is de Königsflögel. Se hebbt ehrn Naam dorvun, dat sik to den Speelanfang de Daam un de König in disse Hälften finnt. Disse Ünnerscheed is för de Schachtheorie wichtig. En Angreep op den Damenflögel löppt anners as en Angreep op den Königsflögel. De taktischen Telen sünd ünnerscheedlich. Op den Damenflögel geiht dat tomehrst dorüm, Ruum to winnen oder en Buern ümtowanneln. Op den Königsflögel geiht en Angreep tomehrst glieks gegen den König, wieldat sik de König geern achter de Buern op den Königsflögel versteckt. Dat is twoors ok möglich, den König op de annere Siet, op den Damenflögel to trecken, aber ok dann is de Speelstruktur anners, to’n Bispeel is de Weg för den König wieder, wenn he na den Damenflögel hen will. Kumplizeert warrt dat, wenn blots een Speler sien König mit de Rochaad na den Königsflögel henbringt un de annere sien König na den Damenflögel schickt. Denn kann jedeen Speler de vun sien Buern, de nich den egen König verdeffendeert, op en König vun den Gegensmann losschicken. Dat geiht
Carl Stephan (* 16. November 1863 in Horborg; † 2. Juni 1944 in Hilmssen) weer en düütschen Politiker von de SPD. Stephan is 1863 in Horborg boren. Na de Volksschool hett he en Lehr as Maler maakt. He weer op en Fortbildungsschool un de Kunstgewarvschool un hett von de Johren 1890 af an as sülvstännigen Malermeester in Hilmssen arbeidt. Tosätzlich weer he siet 1912 Vörsitter von’n Opsichtsraad von’n Hilmsser Konsumvereen. Stephan is in de SPD rin un is 1890 Vörsitter von de Partei in Hilmssen worrn. Bi de Novemberrevolutschoon weer he Vörsitter von’n Hilmsser Arbeider- un Soldatenraad un in’n Dezember 1918 denn Delegeerten bi’n Rieksräädkungress. Stephan weer von 1919 bet 1924 Stadtverornten in Hilmssen un von 1919 bet 1921 Maat von de Prüüßsche Landsversammlung. Von 1921 bet 1933 weer he för den Wahlkreis 16 Süüdhannover (Hannover-Hilmssen) Maat von’n Prüüßschen Landdag. Ernst Kienast (Rutgever): Handbuch für den Preußischen Landtag, Ausgabe für die 5. Wahlperiode, Berlin 1933, S. 387 Herrmann A. L. Degener (Rutgever): Wer ist's? 9. Ausgabe, Leipzig 1928, S. 1520 Normdaten: GND: 103514929X (OGND, AKS) | VIAF: 303273167 | Wikipedia-Personensöök
Carl Stephan is de Naam von Carl Stephan (1837–1927), düütschen Chronist un Heimaatforscher, Carl Stephan (1863–1944), düütschen Politiker, Carl-Heinz Stephan (1904–1989), düütschen Bargbomanager. Kiek ok bi: Karl Stephan. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Karl Stephan is de Naam von Karl Stephan (1853–1927), düütschen Politiker, Karl Stephan (1863–1944), düütschen Politiker, Karl Stephan (1923–1980), düütschen Teekner, Karl Stephan (* 1930), düütschen Verfohrenstechniker, Karl Stephan, düütschen Schachspeler. Kiek ok bi: Carl Stephan, Karl Stefan. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Fritz Fröhlich is de Naam von Fritz Fröhlich (1887–1962), düütschen Politiker, Fritz Fröhlich (1910–2001), öösterriekschen Maler un Lyriker, Fritz Fröhlich (1928–2006), düütschen Maler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Muhs is de Familiennaam von Hans-Joachim Muhs (* 1960), düütschen Gynäkoloog, Heinz Muhs (1911–1990), düütschen Boinschenör, Hermann Muhs (1894–1962), düütschen Staatssekretär, Jochen Muhs (1942–2010), düütschen Historiker, Wilhelm Muhs (1910–1982), düütschen Politiker. Kiek ok bi: Muhß, Mus, Mues, Muus. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Muus betekent Muus (Mus musculus), en Gnaagdeert, Muus, Reedschop, üm Ingaven an en Reekner to maken, Muus, Muskel in’e Hand, Muus, däänsche Eddelfamilie. Muus is de Familiennaam von Niels Muus (* 1958), däänschen Dirigent. Kiek ok bi: Mus, Muuss, Muuß. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Singzikaden (Cicadomorpha), ok Rundkoppzikaden nömmt, sünd en Twuschenornen (Infraordo) mank de Insekten. Se höört to de Unnerornen vun de Zikaden (Auchenorrhyncha) mit to, un ok to de Ornen vun de Snavelinsekten (Hemiptera). Vun de Singzikaden gifft dat mehr, as 33.000 Aarden in mehr as 5.000 Geslechter un 11 Familien. Just so, as de Lantüchtendregers leevt de Singzikaden an Land. Se könnt flegen, lopen un meist ok good jumpen. En ganzen Barg Zikaden singt, man bi allerhand lüttje Aarden könnt minschliche Ohren dat nich hören. Singzikaden suugt an Planten. Meist suugt se dor Xylem oder Phloem ut. Allerhand Bakterien un Swämme leevt in en Symbiose binnen in de Deerter un maakt dat eerst mööglich, datt de Plantenssapp verdaut weert kann. De wecken Aarden geevt Honnigdau af un leevt in en Symbiose tohopen mit Iemecken. Böverfamilie Membracoidea mit düsse Familien: Cicadellidae (= Jassidae, Lüttzikaden, mit de Blattzikaden dormank) Membracidae (Buckelzikaden) Aetalonidae (Verkehrte Buckelzikaden) Melizoderidae (Helmzikaden) Myerslopiidae (Mosszikaden) Böverfamilie Cercopoidea mit düsse Familien (Systematik nah Strümpel 2010) Bloodzikaden (Cercopidae) Aphrophoridae (Schuumzikaden) Clastopteridae (Schildzikaden) Machaerotidae (Röhrenzikaden) Böverfamilie Cicadoidea mit düsse Familien: Tettigarctidae (Pelzzikaden) Cicadidae (Echte Singzikaden) Wie de Familie Epipygidae insorteert weern mutt, is noch undüütlich. Wohrschienlich höört se to de Schuumzikaden mit
Heiko Fischer (* 25. Februar 1960 in Stuttgart; † 21. November 1989 in Sindelfingen) weer en düütsch Ieskunstlöper, de in’t Eenzel antreeden is. Heiko Fischer weer fief Mal düütsch Meester. Sien Trainer weer Karel Fajfr. Bi Düütsch Meesterschapen wunn he ünner annern gegen Norbert Schramm un Rudi Cerne. De mit 1,88 m grootwussen Sportler weer en düchtig goot Plichtlöper, wobi sien Sprünge besünners hervörtoheven weern. In de Kür weer he dorgegen nich so goot. Bi Olympisch Winterspelen keem he 1984 up den 10. Platz un veer Johr later up Platz 9. Bi Europameesterschapen kemm he tweemal up den 4. Platz. Fischer is an’n 21. November 1989 bi dat Squashspelen tosommenbraken. He is an de Folgen van en chronisch un akuten Hartmuskelentzündung in Sindelfinger Krankenhuus storven. Fischer weer verheiraadt un harr een Söhn. Heiko Fischer in de Datenbank van Sportsreference.com (engelsch)
Ernst August Andreas Philipp Constantin Maximilian Rolf Stephan Ludwig Rudolph Prinz von Hannover Herzog zu Braunschweig und Lüneburg Königlicher Prinz von Großbritannien und Irland (* 19. Juli 1983 in Hilmessen) is de Arv för’t Baantje vun’t Huus Hannober. Sien Vadder Ernst August Prinz von Hannover is vundaag de Böverste vun’t Huus. Prinz von Hannover is in London opwussen un tweespraakig grootmaakt worrn. He is op ene düütsche School gungen un hett Volkswertschap in New York studeert. Prinz von Hannover is de öllste Söhn vun Ernst August Prinz von Hannover. Sien Vadder is de Baas vun’t Huus Hannober. Prinz von Hannover siene Mudder is Chantal Hochtuli, de eerste Fru vun sienen Vadder. Prinz von Hannover hett enen Broder, Christian, un ene Halfsüster, Alexandra, de ehr Mudder is Prinzessin Caroline vun Monaco Grimaldi. Prinz von Hannover is en Urururgrootkind vun König Georg V. vun Hannober, den letzten König vun Hannober, en Urgrootkind vun Hertog Ernst August III. vun Bronswiek, den letzten Hertog vun Bronswiek, en Ururgrootkind vun Kaiser Willem II., den letzten Kaiser vun’t Düütsche Riek, un en Urururururgrootkind vun König Georg III. vun Grootbritannien. 2017 heirat Prinz von Hannover Ekaterina Malysheva in Hannober. Sien Vadder will, so schrifft dat dat Handelsblatt,
Como (fröher (düütsch): Chum) is en Stadt in Italien mit 84.326 Inwahner (Stand: 31. Dezember 2016) up en Flach van 37,34 km² in de Lombardei un Hööftoort van de Provinz Como. De Stadt liggt 45 Kilometer nördlich van Mailand, an den Comer See un an de Grenz to den Kanton Tessin in de Swiez. De Stadt Como (Novum Comum) wurr van de Römer 59 v. Chr. grünnd. De Gegend weer aber all vördem bewahnt, ok van Etrusker un Gallier. As dat Röömsch Riek fallen weer, wurr Como van Goten, Langobarden un Franken innommen. 1127 wiels den Krieg mit Mailand, wurr Como kört un kleen hauen. Se hett sück denn mit Friedrich Barbarossa verbünnd un wurr weer upboot. 1162 hett sück de Stadt an de Zerstörung van Mailand bedeeligt. Tüschen 1300 un 1400 weer Como ünner de Herrschap van Visconti un Sforza. 1500 keem de Stadt ünner spaansch Herrschap. Dormit gung dat aber wertschaplich bargdaal un ok de Inwahnertall minneseer sück. Mit de Öösterrieker nehm Como in 1700 sien Hannelstätigkeit weer up, bit se in dat 20. Johrhunnert dat wichtigste Zentrum för Sied wurr. Paolo Giovo (1483-1552), Historiker un Biograph Innozenz XI. (1611-1689), Paapst Luigi Volta (1876-1952), Astronom Website van de
Enora Latuillière (* 31. Juli 1992) is en franzöösch Biathletin. Enora Latuillière hör Vereen is Armees Emhm Chamonix. Se geev hör internatschonal Debüt bi den Biathlon-Juniorenweltmeesterschaften 2011 in Nové Město na Moravě, wo se 46. van dat Eenzel, 10. van den Sprint, 23. in de Verfolgung un 13. in‘ Staffelloop wurr. Bi de Juniorinnenrennen van de Biathlon-Europameesterschapen 2011 in Ridnaun wunn se achter Olga Galitsch in‘ Eenzel as ok mit Florie Vigneron, Valentin Gallard un Simon Desthieux in dat Mixed-Staffelrennen de Sülvermedaillen. In‘ Sprint keem se todem up den 7. Platz un in de Verfolgung up Rang 9. Natschonal wurr se Junioren-Meesterin in dat Massenstartrennen. Bi de Junioren-Europameesterschaften un – Weltmeesterschapen 2013 bleev se ahn Medaille. Bi den Fruen reck Latuillière 2009 in Les Saisies bi de franzöösch Meesterschapen in de Mixed-Staffel en Bronzemedaille. I’n IBU-Cup geev se hör Debüt 2011 bi en Sprint in Annecy, keem up Platz 24 un somit glieks in de Punkteränge. Siet de Saison 2013/14 hörrt se to den för de IBU-Cup vörsehn B-Natschonalkader vun den franzööschen Verband un nimmt regelmatig an internatschonalen Rennen deel. In Ridnaun reck se as 5. vun en Sprint eerstmals en eenstellig Platzeeren, wenig later keem se mit Jacquemine Baud,
Bishorst weer en Dörp un Kaspeel, dat in Holsteen an de Elv leeg un in den Allerhilligenfloot 1532 tohoop mit Asfleth to’n groten Deel wegspöölt worrn is. Dor is ok de ole Kark, de woll al siet dat 9. Johrhunnert hier stünn, bi tweigahn. De Stillfreedagsfloot an’n 16. April 1745 hett denn den Rest vun den Oort wedder swoor drapen. De Dieken weren ruscheneert un dat Water harr nu free Speel. För en poor Johren stünnen en poor letzte Katen, aver 1751 geev dat al wedder ene Floot un de letzten Inwahners hebbt ehr Hüüs opgeven un sünd na Olendiek trocken. Üm 1500 rüm harr de Oort so wat 150 Inwahners. Hüüt is dat Rebeet vun dat ole Dörp ünner Naturschutz.
Meknès is en Stadt in Marokko mit 520.428 Inwahner up en Flach van 73,4 km². De Naam leit sück van den Berberstamm van de der Miknasa af, de dor fröher leevt hett. De Oltstadt van Meknès wurr van de UNESCO 1996 in dat Weltkulturarv upnommen. De Almoraviden hemm dor in dat 11. Johrhunnert en Festung upricht, de sück lang Tiet gegen de Innahmversöök van de Almohaden to Wehr sett, de 1145 aber doch verlustig gung. Later wurr se Hööftstadt van de Alawiden. Dat weer 1727 aber ok weer daan. Meknès is neben Fès, Rabat un Marrakesch een van de veer Königsstädte van Marokko. Meknès up planetware.com
Klaus-Peter Asmussen (* 1946 in Langbarg, Handewitt) is en plattdüütschen Schriever. Asmussen is 1946 in’n lüttjen Oort Langbarg bi Handewitt boren un dor ok opwussen. He hett dat Abitur an dat Ole Gymnasium in Flensborg maakt un denn söss Semester lang an de Pädagoogsche Hoogschool Flensborg op Lehramt studeert. He weer von 1970 bet 1976 Schoolmeester an en Grund- un Hauptschool in Dithmarschen. Von 1976 bet 2010 weer he Schoolmeester an en Realschool för Däänsch un Engelsch in Tarp. 2010 is he in Rohstand gahn. Asmussen leevt vondaag wedder in Langbarg. Blangen en plattdüütsch Wöörbook von de Plantennaams in siene Heimaat hett he ok en Reeg Määrkenböker rutbrocht, in de he Määrken ut annere Länner in Sleswiger Platt överdragen hett. Planten un Blomen. Wörterbuch schleswig-holsteinischer Pflanzennamen. BoD, Noordersteed 2007, ISBN 978-3-8334-8589-3 De Deern in de Appel un anner Märkens. Märkens up Platt 1, BoD, Noordersteed 2016, ISBN 978-3-8391-4806-8 De Jung, de vör dat Meerwief utneiht is un anner Märkens. Märkens up Platt 2, BoD, Noordersteed 2016, ISBN 978-3-7412-9093-0 De Hexenmeister sin Dochter un anner Märkens. Märkens up Platt 3, BoD, Noordersteed 2017, ISBN 978-3-7448-0288-8 Dat Slott up gollne Pielers un anner Märkens. Märkens up Platt 4, BoD, Noordersteed 2018, ISBN
De Rockaad is en speziellen Toog in’t Schachspeel. Dorbi warrt twee Figuren (en König un en Toorn toglieks trocken. De König geiht twee Feller op den Toorn to un de Toorn springt op dat Felt, wo de König jüst rövertrocken is. En Rockaad op den Königsflögel warrt korte Rockaad nöömt un as 0-0 opschreven). En Rockaad op den Damenflögel is en lange Rockaad, wieldat de Weeg för den Toorn länger is. Se warrt as 0-0-0 opschreven. Dat Rockeren is bloots dann möglich, wenn disse Bedingen nich verletzt sünd: De König hett noch nich trocken. De Toorn, de bi de Rockaad mitmaakt, hett noch nich trocken. Twischen den König un dissen Toorn steiht keen annere Figur. De König steiht opstunns nich in’t Schach un he löppt ok nich över Feller, de opstunns angrepen warrt. Un (as bi allen Töög in’t Schachspeel) dröff een nich so trecken, dat de König dör dissen Toog in’t Schach stellt warrt. De König und de Toorn staht op desülvige Reeg. (Dat heet: de Toorn steiht in sien Grundpositschoon, de Toorn is nich dör dat Ümwanneln vun en Buern op de Grundreeg vun den Gegensmann op dat Brett kamen.) Faken denkt de Spelers, dat de Regeln noch
Bloodzikaden (Cercopidae), engl. froghoppers, sünd en Familie mit bi 1.500 Aarden mank de Singzikaden (Cicadomorpha). Se sünd duchtig swatt-rood in'e Farv, dor hefft se ok ehrn Naam vun weg. Vun'e Farven verscheelt se sik bannig vun ehre Sustergruppen, dat sünd de Schuumzikaden (Aphrophoridae), de wat bruun oder geel sünd. In Middeleuropa gifft dat de beiden Geslechter Cercopis un Haematoloma mit alltohopen fiev Aarden. Up de Balkanhalfinsel kummt noch en anner Geslecht mit de Aart Triecphorella geniculatus hento. Bloodzikaden gifft dat meist in all Klimazonen. In de Paläarktis leevt bloß man twolf Aarden vun Bloodzikaden, man in de Tropen finnt sik en unbannige Antahl vun Aarden. Buten Europa sünd se nich all swatt-rood. In Düütschland kummt de Aart Slichte Bloodzikade an'n fökensten vor, se is 2009 Insekt vun dat Johr ween. R. Biedermann, R. Niedringhaus: Die Zikaden Deutschlands – Bestimmungstafeln für alle Arten. Fründ, Scheeßel 2004, ISBN 3-00-012806-9 M. Boulard: Diversité des Auchénorhynques Cicadomorphes Formes, couleurs et comportements (Diversité structurelle ou taxonomique Diversité particulière aux Cicadidés). In: Denisia 4, S. 171–214, 2002, ISBN 3-85474-077-8 H. Nickel: The leafhoppers and planthoppers of Germany (Hemiptera, Auchenorrhyncha): Patterns and strategies in a highly diverse group of phytophagous insects. Pensoft, Sofia and Moskau 2003, ISBN
Herbert Ehrenberg (* 21. Dezember 1926 in Collnischken, Kreis Goldap/Ostpreußen; † 20. Februar 2018 in Willemshaven) weer en düütsch Politiker (SPD. He keem ut de Gewerkschap un fung sien politisch Loopbahn in Neddersassen an. 1955 is he in de SPD intreeden. 1958 hett he sien Doktertitel an de Georg-August-Universität in Chöttingen maakt. Ehrenberg hörr to de Mitbegrünner van den konservativen Seeheimer Kreis binnerhalv van de Partei un seet van 1974 bit 1984 in dat SPD-Präsidium. Twee Johr vörher he weer he all as direkt wählt Afordneter in den Bundsdag wählt wurrn – dat bleev he bit 1988. Ünner Bundskanzler Helmut Schmidt weer he denn van 1976 bit 1982 Arbeitsminister van Düütschland. Nah sien Amtstiet hett he 1983 gemeensam mit den Schriever Dieter Lattmann de Künstlersozialversekerung grünnd, de hüüd meest 187.000 sülvständigen Künstlern un Publizisten en Togang to de gesettlich Kranken-, Pleeg- un Rentenversekerung verschafft. De Versekerung hett ehrn Seet in Willemshaven. 1987 wurr he mit dat Bundsverdeenstkrüüz uttekent. En paar Week för sien Dood is sien Fru Isa storven. Hinweis auf tagesschau.de Nahropp up Vorwärts Arbeitsministers vun de Bundsrepubliek Düütschland Anton Storch | Theodor Blank | Hans Katzer | Walter Arendt | Herbert Ehrenberg | Heinz Westphal | Norbert Blüm
Schuumzikaden (Aphrophoridae), engl. „spittlebugs“, sünd en Familie mank de Singzikaden (Cicadomorpha). Alltohopen gifft dat dor over de ganze Welt hen bi 850 Aarden vun, de al beschreven wurrn sünd. Vun'e Farven her fallt se meist nich sunnerlich up un sünd wat geel, bruun oder swatt, gegen ehre Sustergruppen over, dat sünd de swattroden Bloodzikaden. De Nymphen leevt over de Eer in Schuumhüllen, de se sülms maakt hefft. Dor hefft se ok ehrn Naam vun weg. Schuumzikaden weert faken mit Kävers (Coleoptera) dör'nannersmeten, man se hoolt de Flunken as'n Dack tohopen, as all Zikaden dat doot. An de Flunkendeeken sitt towielen Haare an. Se sünd wat ledderhaftig un dor sitt Punktkuhlen up. Unner de Vörflunken liggt de Achterflunken ut zarte Huud. R. Biedermann, R. Niedringhaus: Die Zikaden Deutschlands – Bestimmungstafeln für alle Arten. Fründ, Scheeßel 2004, ISBN 3-00-012806-9. M. Boulard: Diversité des Auchénorhynques Cicadomorphes Formes, couleurs et comportements (Diversité structurelle ou taxonomique Diversité particulière aux Cicadidés). In: Denisia 4, S. 171–214, 2002, ISBN 3-85474-077-8. H. Nickel: The leafhoppers and planthoppers of Germany (Hemiptera, Auchenorrhyncha): Patterns and strategies in a highly diverse group of phytophagous insects. Pensoft, Sofia and Moskau, 2003, ISBN 954-642-169-3. Gernot Kunz, Zikaden – die Insekten des 21. Jahrhunderts?
Dat Adjektiv (Latien), up Platt an’n besten as Biwoort oder Egenschopswoort översett, is in de Spraakwetenschop de Woortaart, de utdrücken deit, woans dat genau bekeken mit en Ding oder Saak, en Vörgang oder en Tostand utsütt. Dat Adjektiv gifft an, vun wat vun Oort en Ding oder Saak is un woans en Vörgang vör sik geiht. Dat Adjektiv hangt also jümmers mit en Substantiv oder mit en Pronomen tohopen. Adjektiven künnt deklineert warrn un höört to de Grupp vun de Nomens mit hento. In de düütsche un in de plattdüütsche Spraak warrt Adjektiven lütt schreven, solang se nich Deel vun en Egennaam sünd. Bispelen för Adjektiven: groot lütt schöön geel snaaksch lies stark fix vermuxt En Adjektiv kann in de Syntax up twee verscheden Orden vörkamen: as Attribut (Bifögsel to en Substantiv): Se hett blaue Ogen harrt. as Prädikat (tohopen mit de Hölpswöör ween, weeren, blieben un en poor annere: He weer neeschierig. He bleev jümmerweg fründlich. Plattdüütsche Grammatik.
Roger Wolcott Sperry (* 20. August 1913 in Hartford, Connecticut, USA; † 18. April 1994 in Pasadena, Kalifornien, USA) weer en US-amerikaansch Neurobioloog. Roger Sperry wurr 1913 in Hartford boren un is in West Hartford upwussen, wo he de West Hartford High School besöcht hett. Mit Hülp vun en Stipendium studeer he an dat Oberlin College, dat he 1935 mit den BA in Engelsch afsolveeren dee, worup sien Master in Psychology an dat sülvig College folg. Sluutend hett he sien Doktertitel in Zoologie 1941 an de University of Chicago maakt. He verbroch ansluutend eenig Johren an de Harvard University un dat Yerkes Laboratory for Primate Biology in Florida, bevör he as Perfesser an de University of Chicago torüchkehren dee. Van 1954 bit 1984 weer he Perfesser för Psychobiologie an dat California Institute of Technology in Pasadena. För sien Forschungen över Split-Brain-Patienten wurr he 1981 mit den Nobelpries för Physiologie oder Medizin uttekent. 1973 kreeg he den Passano Award as ok 1979 den Albert Lasker Award for Basic Medical Research un den Ralph-W.-Gerard-Pries. Roger W. Sperry up de Sieden vun den Nobelpries (engelsch) Normdaten: GND: 118952730 (OGND, AKS) | LCCN: n82010811 | VIAF: 94840375 | Wikipedia-Personensöök
Dat Slott Zvolen (slowaaksch Zvolenský zámok bzw. falsch fakenZvolenský hrad) is en middelöllerich Slott, dat up en Barg dicht bi de Binnestadt vun Zvolen (düütsch Altsohl), en Stadt in de Middelslowakei, liggt. De oorsprüngliche Komitatssitt weer de Borg Pustý hrad, de böverhalv vun de Tosommenfloot vun Hron un Slatina südlich vun de Stadt up en bewaldet Bergrügg leeg un in dat 12. Johrhunner baut wurr. Dör sien ungünstigen Togang wurr de Verwalten in dat nee baut Slott, dat Ludwig de Groote as Jagdslott bauen leet, verleggt. De gotische Architektur vun dat tüschen 1360 un 1362 baut Slott lehnt sück an dat Utsehn vun italieensch Slötter vun dat 14. Johrhunnert an, ok bi den Umbau 1548 in' Renaissance-Stil hemm sück de italieensch Steenmetze an hör Vörbiller ut de Heimat anlehnt. 1784 wurr dat Slott nochmals, dotmal vör allen de Kapelle in' Barock-Stil, umbaut. De Zinnenattika, de bi de Barockiseeren kört maakt wurr, hett man bi de Renoveerensarbeiten 1894–1906 wedder herstellt, nah den Eersten Weltkrieg wurr dat Slott as Forstmuseum bruukt. In' Tweeten Weltkrieg hett dat Slott düchtig leeden. Eerst en tietrooven un düer Wedderherstellen in de Tiet van 1956 bit 1969 leeten weer en Gebruuk as Museum to. Hüüd befind sück